रात्रि चौपाल में ग्रामीणों की समस्याओं का हुआ निस्तारण
क्षेत्रके घोड़ावड़ ग्राम पंचायत मुख्यालय के अटल सेवा केंद्र पर उपखंड अधिकारी महावीरसिंह राठौड़ की अध्यक्षता मे रात्रि चौपाल का आयोजन हुआ, जिसमें ग्रामीणों की विभिन्न समस्याओं का निस्तारण किया गया। इस मौके पर राठौड़ ने कहा कि राज्य सरकार की जनकल्याणकारी योजनाओं का अधिक से अधिक फायदा उठाएं। विकास अधिकारी किशनसिंह राठौड़ ने पंचायतीराज विभाग की योजनाओं में भामाशाह स्वास्थ्य कार्ड, पालनहार, श्रमिक कार्ड योजना, सहित मनरेगा में गांव के विकास की बात कही। सरपंच मंजू रावल ने गांव में पेयजल समस्या का मुद्दा उठाया जल्द समाधान करवाने की मांग की। इस मौके पर नायब तहसीलदार बाबूलाल सुथार, कानूनगो शंकरलाल जोया, सहायक अभियंता कालूराम जोगावत, संजय हंस, चेतननाथ, ग्रामसेवक जगदीश पुरी, कैलाशनाथ आदि मौजूद थे।
hin_Deva hin_Deva